OpenLLM-France/wikimedia huggingface dataset:
# Breiz-Izel hag ar spered republikan

| ◄ D’ar ministr Andre | Breiz-Izel hag ar spered republikan | Kannaded ar c’hinaoueien ► |
* Ober vad d’ann nesa, n’euz fors euz pe leac’h eo,
* Euz a berz eur c’hristen n’ez euz netra ken brao,
* Pe ve gwenn pe zu-pod, pe ve ruz pe velen ;
* Eur gwir gristen a wel ar garantez ebken.
* Med da genta, michans, araok kemeret truez,
* E tleer sellet mad ha beza war-evez ;
* Rei, war ar boull-galoun, tomder d’eunn aer-viber
* Ho flemmo da c’houde, zo beza re dener.
* Ni, Bretouned, a zo re vad vid meur a dud
* Pere c’hoarz dira-z-omp hag adre-kein zo iud ;
* Ma teuont re c’hallouduz, re lorc’hek, enn hor bro,
* Hon drantel heb dale vezo lipet gant-ho.
* Ni ioa ken euruz gwech’all gand hor giziou,
* Gand hor feiz katolik ha gant iez hon tadou,
* Ma chomomp sebezet o welet divroidi
* O komz brema gronsoc’h eged-omp enn hon ti.
* Ia, brema pa c’houzont ho deuz enn hon dachenn
* Kemeret, start da-vad ha doun braz, ho grisienn,
* E fell d’ezho beza kalz muioc’h c’hoaz enn eaz,
* Ha gant-ho, marteze, ni vo taolet er meaz.
* N’hon defe nemet lenn eunn nebeud ann histor
* Vit gwelet peur d’ann drouk hon euz bet roet digor :
* Adaleg ar mare m’omp bet diot a-walac’h
* Da jom sioul, heb herzel oc’h spered ann dispac’h.
* Hag oc’h ar spered-se, spered republikan,
* Ma n’hon euz ket kaloun da vale d’ann emgann,
* Heb dale ni vezo sklaved-holl, Bretouned,
* Dindan ann dud difeiz hag ann haillevoded.
* Bretouned, diskouezomp hon euz c’hoaz nerz-kaloun,
* Dalc’homp d’hor spered koz, ha bazad d’al laeroun ;
* Breiz-Izel zo d’e-omp, hor iez hag hor gredenn ;
* Evel Jezuz, enn Templ, kemeromp ar gordenn.
# Ar pesqetaer hac ar pesq bihan

Oberennoù damheñvel pe handelvoù all zo ivez, gwelout Ar pesketaer hag ar pesk bihan.
| ◄ Ar pod houarn hac ar pod pri | Ar pesqetaer hac ar pesq bihan | An den piz hac ar yar toferez aour  ► |
Pesqiq a vezo pesq caër
Nemet ma en d’o buëz ;
Mæs, da c’hortos, e leusqer
Pa vez tappet, so follentez ;
Rac d’e adtappout n’oc’h qet sur.
Ur lusenniq, c’hoas crouadur,
A oe paqet get ur goas.
He, gat hast ha plijadur,
E baner a zigoras.
Qement-ma so, eme an den,
Commançamant a fritaden.
Ar luzenniq, en e langaich,
A lavar : Va list da vont : N’a pezo na coll na dommaich.
N’on mat da netra, erfont ;
Da hirra tout, ur guenaouad.
List ac’hanon c’hoas ur pennad ; Les ac’hanon c’hoas da gresqi.
Pa vin savet, sur e c’helli
Tappout ac’hanon-me c’hoas
Ha va guerza ur pris bras.
Hac ho pe cant eus va foes-me,
Pe sort pladat a ve henne ? —
Pe sort plat ? ’me ar pesqeter.
Pesqiq, c’hui so ur sermoner.
Na muï-na-mez, pesq va mignon,
En berr, er billiq, gat oignon,
E viot fritet, credit se ;
Rae scoet en dorn a dal din-me
Muioc’h eguet daou o vale.
# Ar peuc’h

* An tenvalan koumoul o vougan an heol sklêr.
* Ar c’hurun spontusan n’o deus met eur reuz berr ;
* Goude gwalarn dalc’hmat e teu an amzer vrâ :
* Tristidigez, anken a dremen memes tra !
* Ar brezel kri ha têr a zo breman o ren,
* En pevar c’horn ar vro o teurel kanv ha kren,
* Evel eur goumoulen a vo skubet d’he zro ;
* Heol ar peuc’h binniget a adparo er vro !
* Neuze, mager ar bed, al labourer-douar,
* A dôlo e fuzul, a grogo ’n e alar,
* Ha parkeier ma bro, temzet, labouret mat,
* Evit eun dornad ed a dôlo eur zac’had.
* En kêr ha war ar mêz neuze ar micherour,
* Pep-hini en e stad, a grogo n’e labour
* Da verat hern ha mein, hag ar gwer hag ar c’hoad,
* Danve ar sternachou ha danve an dilhad.
* E lec’h fuzul, sabren ha kanoliou garo
* A ve trempet breman, — binviou a varo, —
* E vo trempet neuze binviou a vevans
* Da zanzen bara mat d’holl vugale ar Frans.
* Me ’wel ’toull ar c’hovel e-leiz a vinviou,
* Me ’glev stank ha pouner tôliou ar morzoliou,
* Me ’wel ar c’hememer kluchet war e dorchen,
* Hag hen skanv e nadoz, hag hen skanv e laten.
* Me ’wel ive o vont munuzer ha kalvez
* Gant o binviou lemm beure-mat d’ho devez,
* Me ’wel war e chafod pignet ar mansoner,
* Me ’wel skanv gant e skeul o krapat an tôer.
* Ar priejou digouêt an eil gant egile
* A vevo a-gevred e-barz ar garante ;
* An tadou, ar mammou, gant o fôtred nerzus,
* A ankoueo o nec’h, hag a vevo eürus.
* Ha koadou Breiz-Izel, hag he zaonennou don
* Gant kan ar ganerien ’vo klevet o tiston ;
* Ar c’hlemm, an nec’hamant ’vo skarzet ’mêz an ti ;
* En o lec’h e skeltro ar c’hoarz, ar cholori.
* Ar c’hleier en iliz drant ha skeltr a zono
* O welet pastored ha kristenien distro,
* Hag ar beleg eus lein kador ar wirione
* A brezego d’e bobl Lezen ar garante !
                                           AN EUN.
                               Diwar dachen an emgann
                         Beljig, an eiz a viz C’houevrer 1915.
# Goude koan

| ◄ Ar Brasa | Goude koan | En enor da Daoleziz ► |
* O veañ tremenet dindan nij ar Maro
* Dek devez penn-da-benn en « trancheou » kenta,
* Dek devez bet kavet ken padus ha dek vloa,
* Ha deût a-dréñv bremañ d’ober eun tammig tro ;
* O soñjal emañ Breiz pell, ken pell er vougenn
* Gant ar garante domm a zav eus he douar,
* Gant he levenez kuñv hag he heoliou klouar,
* Hag int eur zamm warnê ken pounner da zougen !
* Emant daou zoudardig, daou Vreizad, goude koan,
* Sioul ha dilavar, aet o spered da vale,
* O sellet hunvreüs an eil ouz egile,
* Ha gant o daoulagad e tisplegont o foan.
* Boazet int bet o daou da gana bep eil tro
* D’an amzer ma vevent seder ; hag a greiz holl
* Unan anê lavar gant eur youc’hadenn foll ;
* « Ha ma kanfemp, Perig, eur zon e-giz hon bro ? »
* Setu gant an daou botr dispak eur barzoneg
* Sord a ziwan du-hont e skeud ar Mene-Du,
* Ha berniou zoudarded o tostât a bep tu
* ’N eur oapât leiz genou kanerien brezoneg.
* An diou vouez koulskoude nerzus ha flour a zao,
* Ha kanaouennig Breiz a zao dispar gantê,
* Mesket enni ken c’houek kuñvder ha c’hoervente
* Ma teu lod goaperien da lavaret eo brao.
* Ar c’han a zalc’h da vont war gaerât, war gréñvat ;
* Ha pep-hini, dindan ar gériou dizanve,
* A glev bep sort komzou burzudus ha neve
* O tigas eus a bell eun aezenn a c’houéz-vad.
* Pep kalon a selaou ’n he diabarz moueziou
* Dihun gant an diou-mañ, moueziou pell zo klevet,
* Evel pa zistrofê deiou pell zo bevet ;
* Pep spered a zibun didrouz e venoziou.
* Kana, kana bepred a ra mibien Arvor,
* Ken m’eo leun an dachenn, tro-dro d’ar zoudarded,
* A weladennou koant eus a bep bro galvet
* Gant taboulin ar zon ha korn-boud an éñvor.
* Ha, pa dav an diou vouez, pa varv ar c’han goustad,
* Pa zav eur strakadeg daouarn gant ar re-all,
* Meur a zoudard a chom dilavar d’hunvreal
* En eur zec’ha daelou deût en e zaoulagad.
* 30 a Vae 1915.
# Goude va maro

| ◄ Lireuenn he bez | Goude va maro | D’am delenn ► |
* Annaik, em buez em euz gouelet puill da varo,
* Koulskoude, pa zonjann, perag e vijez beo ?
* Ar bed-ma n’eo nemed eunn draonienn a c’hlac’har ;
* Te ioa ken iaouankik o tilezel ann douar,
* Ma n’ec’h euz ket gallet anaout ar rann-galoun
* En deuz kement, siouaz ! merzeriet da vignoun.
* Pa zonjann muioc’h c’hoaz, me drugareka Doue
* Da veza roet a-bred baradoz d’as ene,
* Rag, dre ma teuann enn oad, e welann oant geier
* Huvreou va iaouankiz pere gavenn ken kaer !
* Ia, kement ounn e poan, ma teu mall d’in, d’am zro,
* Lavaret da-viken d’ann douar kenavezo.
* Er bed-ma n’em euz mui nemed eul levenez :
* Kempenn al lireuenn a ro disheol das pez,
* Med va c’haloun a rann o sonjal e vezo
* Lezet holl a-ziaskren goude ma vinn maro.
* Den da c’houde ne deui war das pez da bedi ;
* Al lireueun vo seac’h, das pez, a zindan-hi,
* Gand ann touller beziou neuze vo digoret
* Eskern all gant das re, m’oar vad, vezo mesket,
* Hag a-benn eur mare ne vezo mui gouezet
* E pe leac’h er vered Annaik a ioa beziet.
* O ! nag e tle beza trubuilluz kement-se
* Evit kement hini ne gred ket enn ene !
* Med ar Zalver en deuz diskleriet d’ar c’hristen :
* « Ar bed a dremeno, te vevo da-viken ! »
# Gouel Beleguiach ar Zalver

| ◄ Calon sacr a Jezus | Beleguiach ar Zalver | an oll Zænt ► |
Ar 4 Ps. quenta eus a C’housperou ar zul, p. 496, hac evit pempet Ps. Memento, p. 511.
Non tingat aras jàm pecudum cruor ; En immolatur dignior hostia : Nunc se litandum Patri Natus
Eccè Deo Deus ipse libat.
Unctus perenni chrismate Pontifex
Ad sancta templi nos vocat intima : Quid thura legis ? thuro pectus Pontificis meliore fumat.
Agnum sub ara perpetuis sacri
Fornax amoris conficit ignibus : Unà litandum cæde natum
Jugis amor sine cæde mactat.
Tu par parenti, quæ Pater imperat,
Promptus statuto tempore perficis : Descripta vivit lex paterna
In tabulis animata cordis.
Se deprimentis conscia numinis
Mens hæret alto muta silentio : Ouàm magna tractas, quàm potenti
Voce, Deus, loqueris silendo !
Laus summa Patri, summaque Filio,
Sit summa Sancto gloria Flamini ; Tu fac adurat dedicatum, Christe, tibi tua flamma pectus.
Amen.
# Goude beza communiet

Oberennoù damheñvel pe handelvoù all zo ivez, gwelout Cantic goude ar Gommunion.
| ◄ Deut oll, deut, Bugale, deut d’ar banqet precius | Goude beza communiet | Etrezomp-ni, Bugaligou ► |
* Goude beza communiet,
* E cavàn soulageamant,
* Oc’h en em velet unisset ;
* Gant Jesus er Sacramant ;
* Me en ador hac er c’hontempl,
* Me offr va c’halon dezàn,
* Evit ober e guir templ,
* Hac eur palæs anezàn.
* Meulet ra viot, va Zalver,
* Da veza instituet
* Ar Sacramant eus an Auter,
* Evit chom gueneomp bepret,
* Hac evit mezur hon ene,
* Gant ho corf ha gant ho coad ;
* Ra viot un eternite ;
* Meulet, adoret erfat.
* Roit, m’ho suppli, ho craçou
* D’ar re n’o c’hanaont quet,
* D’oc’h anaout en tabernaclou,
* Ma vezot ganto caret ;
* Evel un hermit er c’hoad,
* Beza e zoc’h eno cuzet,
* Hac evel un oan egarad,
* Gueneoc’h zoc’h ennàn lezet.
* O va Jesus, e guirione,
* Pa ezoc’h eur pastor mad,
* Eur pastor leun a garante,
* En andret ho tenved ingrat :
* Ni so bugale dinatur,
* C’hui un tad leun a druez,
* A laca e oll blijadur
* Da veza en hon toues.
* Dont a ret, Jesus da c’hervel
* Er Sacramant-se cuset
* Ar re en em guevont trevet
* Ha dindan ho beac’h scuiset.
* Deut oll, deut oll a levirit,
* Deut oll d’ar Gommunion,
* Ha diguenén e recevot,
* Peb guir gonsolation.
* Guir eo pa zon devotamant
* Deoc’h er Gommunion,
* Em bes cals a soulajamant
* E pep seurt affliction ;
* Aezet eo neuze d’am speret,
* Dre ma teu ho carantez
* D’am lacat ive d’ho caret,
* Ha da heul ho polontez.
* O Guerc’hes glorius Vari,
* Templ an Dreindet adorabl,
* Hor sicourit da adori
* Eur myster quen admirabl !
* Trugarecait ho Mab Jesus,
* Da veza en em incarnet
* Gant an desir carantezus,
* D’en em rei deomp da vouet.
* Obtenit deomp, Guerc’hes santel,
* Ar c’hraç da dostat ountàn
* Gant ur galon pur ha fidel,
* Dre ma vezimp er bed-màn,
* Evit dont d’e ziguemeret
* Alies ha dignamant,
* Ma zaïmp d’an ênvou d’e velet
* Gueneoc’h eternelamant.
# Goude eur barrad-glao

| ◄ Koukoug | Goude eur barrad-glao | Mouez an dornerez ► |
* An oabl ’oa entanet, ken sklêr ha ken skedus,
* Pa zavas, d’an enderv, eun amzer arneüs !
* Prest ’n eur glogorenni eur glao pil a gouezas,
* Hag al labourerien ker buan a dec’has
* Evid en em zastum e kostez ar c’hleuziou,
* ’Vel ma ra an denved pa gurun er maeziou.
* Pa ehanas ar glao, pebez freskadurez,
* Ha d’an holl douarou gwellat magadurez !
* Pebez sioulder ive ! Gant va divrec’h kroazet
* Ouz an Hend-Izella e sellan sebezet.
* An heol splann war ar vro ’lugernas a neve ;
* Pep tra a advevas. Ar golvaned ’heje
* O diwaskell glepiet araok mont da enklask
* O boued war al leuriou. ’N eur wezenn eur vondrask
* A gane ken nerzus en eun ton ken sklintin
* Ma sonjen na voe bet biskoaz kaeroc’h mintin.
* D’an hevelep euriou, an holl draou war ar bed
* ’Dle santout en o c’hreiz buhez hag eurusted.
* ↑ Er Fouilhez.
* ↑ Filiped.
# Goudé er Gommunion

| ◄ Préparation irrauc er Gommunion | Goudé er Gommunion | Péh quer pourfitabl e er Retræd ► |
GROEIT ar bresance Jésus-Chrouist é creis hou calon acteu a fé raih ha carantéus ; comprenet brastet er vad e ra deoh en Eutru Doué ; trugairécait-ean ag ur græce quer bras ; couviet quement-tra e zou ér bed de rein mil bennoh d’hun Salvér eit oh. Laret mar caret, guet en tri dén youanq santel, conservet guet Doué é creis ur forn-tivl, gôret que ne oai ru èl en tan, ér guær a Vabilon, er Benedicite, omnia opera. Groeit acteu a oulen revé dobérieu hou ç’inean ; pedet eit ol neceissitéeu en Ilis, é special eit conversion er behérion, eit er-ré e zou én agoni, hac eit en ineanneu ag er purgatoér, eit hun Tad santel er Pab, ha Bugulion spirituel aral izelloh, eit finissemant en huguenaudage hac er schism, eit er peah é mesq er grechénion. Hum gonsacret de Zoué eit er chervigein guet mui a fidélité er rest a hou puhé. Pedet er Uiriés santel, hou ç’Æl mat, sant Jojeb, hou Tad seraphiq sant Françæs, de drugairécat hun Salvér eit oh. Mæs groeit ma padou hou ç’act a drugairé quehæt èl en dé-cé. N’en det quet d’ancoéhat quênt en noz er bonheur bras e hoès bet de vitin : groeit hou possibl eit bout fidelloh de Zoué durand en dé-cé.
Ur Gommunion groeit guet en dispositioneu-zé e laqueï de gresquein énah er fréh admirabl a græce Doué, hac hou sàuou é bèr amzér d’ur santeleah ihuel. Rac-cé, dalhet chonge perpet é ma er Gommunion en action, en dra a vrassan conséquance e eilet gobér én hou puhé ; de laret-é, é ta madeu bras a nehi mar bai groeit mad, ha malheurieu bras mar bai groeit fal. Groeit enta ma chervigeou hou ç’ol obéreu aral de zisposition dehi.
# Gouel Calon sacr a Jezus

| ◄ sant Per ha sant Paul | Calon sacr a Jezus | Beleguiach ar Zalver ► |
Ps. eus a C’housperou ar Zacramant, p. 525.
Christe, fons juqis salientis undæ, Pectoris sacros aperi recessus, Ut Deo plenos bibat ore puro
Spiritus amnes,
Hic latens blando placidus sopore, Noxio mundi procul à tumultu, Ebrius largo jacet affluentis
Numinis haustu.
Igneis pectus jaculis feritur, Vulnus infligit Deus ipse telum, Lædit et sanat ferientis idem
Ictus amoris.
Ardor hinc crescit, priùs hinc amata ; Mens amat Christum, redamante Christo,
Æmulum pectus nimis æstuanti
Solvitur igne.
Christe, quo ferves, cremer intùs æstu : Corda fac zelus benè doctus urat ; Qui tuos rexit, regat ille nostros Spiritus æstus.
Cordis in sacris latebris sepulta, Mens tibi sanctè moritura vivat; Vana dediscens, tibi, Christe, fida, Serviat uni.
Qui pari sese redamant amore, Summa laus Patri, Genitoque summa; Laus tibi compar, utriusque sanctum
Flamen amoris, Amen.
# Goude-komz

| ◄ Evit skeuden Nominoe | Goude-komz |
* Sevenet an diouganou :
* Levenez ’leiz ar c’halonou,
* Hag an awen-veur o c’houeza
* War spered Breiz o tistriza.
* War an Dolven eo graet al le :
* An eur a zono hepdale.
* Arru Lemenik gwenn baro,
* Lemeinek an Trec’her garo.
* Dont a raio ’vel tarz-an-deiz,.
* Ha war e lerc’h e kerzo Breiz.
* Eman war ribl ster an Elorn,
* Kleze Artur lufrus ’n e zorn.
* E vleo ’loued, mez ’n e galon
* E verv gwad kadarn eul leon.
* E armeou a yelo pell,
* Pelloc’h ’vil beven Breiz-Izel.
* Stourmi outan, den n’hen gallo,
* Na Zaoz, na Roman, na Gallo.
* Arru ! Dazorc’her hor Frankiz,
* Lemenik, levenez Breiziz.
# Goude ann emgann

| ◄ Enn eur vont d’ann Tonkin | Goude ann emgann | Marvet war dachenn ann emgann ► |
* Hanter varo kazi gand ann naoun, ar skuizder,
* Enn eul leac’h dibabet, d’ann noz, p’en em gaver,
* Louz holl gand ar vouillenn,
* War eur c’holo fleriuz astennet war ar pri,
* Araok en em daoler eur mare da vori,
* Me lavar eur bedenn.
* Ann hini lavarenn gwech’all, noz ha mintin,
* P’oann c’hoaz eur bugelik, war bennou va daoulin
* Ha va daouarn e kroaz,
* Ar bedenn desket d’in gant va mamm em c’havel
* Hag a deue da gerc’het enn eur c’halir, eunn El,
* Gand eul levenez braz.
* Me bed Mestr ann Elez ha Mestr ar zoudarded
* Da gemeret enn Env eneou va mignouned
* Maro war an dachenn,
* Hag pa’z eo gwir, siouaz ! ne c’hallint er bed-ma
* Beza didamallet, Doue, ro da vihana
* D’ezho da gurunenn.
* Goude, me zouj er gear, er c’hougn goullo, siouaz !
* Oc’h pehini va mamm a zell gant glac’har vraz,
* O ouela d’he bugel,
* Hag em c’housk e kav d’in gwelet va mignounez
* O tont beteg enn-oun, gwisket vel ar Werc’hez,
* Gant diouaskel eunn El.
# Chetui amen, Gùérhiès tinér

| ◄ Mari, hur Mam carantéus | Chetui amen, Gùérhiès tinér | Gùérhiès santel, Mari hur Mam tinér ► |
* Chetui amen, Gùérhiès tinér,
* Queih péherion lan a visér,
* E ven guet ur galon joéius
* Quemér
* Eit Rouannès Mam carantéus
* Jesus.
* Hou cârein, Rouannès amiabl,
* A guement ma vehemb capabl,
* Honnéh vou hur sourci fidel,
* Dalhabl :
* Ah ! quêntoh eit hou tilezel
* Merhuel.
* Na de Satan na d’é lorbaj,
* Ne bléguehemb mui davantaj ;
* Reit-t’emb, ô Gùérhiès beniguet,
* Couraj
* Eit larein quenavou parfæt
* D’er bed.
* Aveid hur hol, mar dé possibl,
* Satan, guet e ardeu horribl,
* Liès hoah e hrei d’emb brézel
* Terribl :
* Taulet ar-n-amb, Gùérhiès santel,
* Ur sèl.
* Marcé é larou d’emb er bed
* Penaus n’en d’omb nameit sodèd,
* Rac ma pêllamb doh en hoari
* Amoêd ;
* Mæs hon cârein vou hur joé-ni,
* Mari.
* Pe zehé d’emb couéh ér vouillen
* Ha torrein, men Doué, hou lézen,
* Eid hun tennein ag er péhèd,
* Soudén,
* Hou torn, ô Mari, astennet
* Perpet.
* Ni hun nès cleuet a grouaidur
* Mêlein hou toustér hemb mesur,
* É quevér er gueih péherion,
* Mam pur,
* E houlen a greis ou halon
* Pardon.
* Pe vehemb pouiset ér balanç
* Ha ma vou laret hur santanç,
* Mam truhéus, discoeit nezé
* Puissanç :
* Ah ! guet-n-oh douguet hun iné
* D’en né.
* Inou, é creis er joé ha gloër,
* Dirac trôn Jesus hur Salver,
* Doh hou mêlein ni e santou
* Doustér,
* De virhuiquin ni hou mêlou
* Guet-hou.
* M. Ollivier.
# Chetui amen, ô Tad a garanté

| ◄ Hum bressamb d’hobér | Chetui amen, ô Tad a garanté | Doué a visericord ► |
* Chetui amen, ô Tad a garanté,
* Er heih prodig e glasquoh noz ha dé ;
* Ne mès cavet é creis er bed trompér
* Nameid anquin hag er vrassan misér.
* Collet e mès hou cræce ha caranté,
* Me inean zou ér vrassan peuranté ;
* E creis er spont hag é creis er glahar,
* Men deulegad e zou carguet a zar.
* Anquin e mès a me faut tremeinet,
* Me houi e mès inep d’oh-hui péhet ;
* Mæs ancoéheit, ô men Doué, me fauteu
* Ha ne sellet nameit doh men dareu.
* Creinein er hran guet er hrassan hirris
* Dirac oh-hui, ô juj lan a justiç,
* Ne gredan mui sehuel men deulegad,
* Ne gredan mui larèt é oh me Zad.
* Mèn é hellein meit guet-n-oh-hui, men Doué,
* Mèn é hellein cavèt me lehuiné ?
* Chomet e mès rai bêl hemb hou tougein,
* Rai hir amzér, allas ! hemb hou cârein !
* Mæs pe vennet hiniw me fardonnein,
* Me lar men guir ha doh-t-hou é talhein,
* Nitra n’hellou m’en disparti doh-oh,
* Mil ha mil gùéh é varhuehen quèntoh.
* J. G.
# Chilaouet gant spont hag eston

Oberennoù damheñvel pe handelvoù all zo ivez, gwelout Selaouit gant spont hag eston.
| ◄ A vianig am euz pec’het | Chilaouet gant spont hag eston Vanitas Vanitatum | Chilaouet ma, Jezus (Ar maro) ► |
1. Chilaouet gant spont hag eston Kentel ar Roue Zalomon : Skrivet-hi don en ho speret, Ha biken pec’het na refet.
2. Ol, emezan, renkomp mervel, Pa blij gant Doue hon gervel : Ha raktal monet dirak-han Da glevet hon zetans gant-han.
3. Meur a zen a gol e ine Ha na rafe ket mar zonjfe Pegen bèr eo ar vue-man, Pegen tost an de divezan.
4. Ar c’horf na glask dre e natur Netra nemet ar blijadur : Ha koulskoude zouden, hep mar, Ec’h ei da vreinan d’an douar.
5. Gant aon eta na zilentfe E siou fal war hoc’h ine, Kustumet-han dre binijen Da blegan d’al lezen gristen.
6. Ar c’horf n’en eo met eur mevel D’ho serviji bete mervel : Ne renk izel mar n’hen dalc’het En ifern gantan e kouesfet.
7. Ar bed ive zo ken treïtour Hag eur planken war lein an dour Fiout en-han zo goal risklus, Daoust d’e zellou flour ha hoarzus.
8. Gevier a lar da bep hini, Mont a ra beteg prometi Eürustet, iec’het, hir vue, D’an dud erru war vord ar be !
9. Dastumet madou an ine Hag e vefet pinvik eun de : Madou ar bed, ol en eur bern, Na n-int nemet moget ha spern.
10. Eur gos lisel, pevar flanken, Eun dorchen blouz didan ho pen,
Setu hepken pez a chomo, Genac’h-hu goude ho maro.
11. Nag a vèc’h iaouank pe bugel N’et ket da gredi bevan pel : Ar veret a zo leun a dud Skoet hep true kreiz o brud.
12. Eur wej maro ha zebeliet Beteg ho pe c’houi vo douget : Ho kerent eno ho lezo Hag a dei d’ar gèr war-o-zro,
13. Piou a zonjo neuze enoc’h, Ha piou a bedo evidoc’h ? Poaniet eta bevan erfad Keit ha ma hellet labourat.
14. Na n-ei genac’h dirak Doue Nemet oberou ho pue : Fal ha mad e vezint pouezet Gant ar Barner n-euz o gwelet.
N B. — Lennet ar c’hantik Dougomp hon c’hroaz, N° 123, evit kompren talvoudeges ar poaniou hag ar basiantet.
# Chom e Breiz-Izel

| ◄ Nouel Loranza Vihan | Chom e Breiz-Izel | Va hunvre ► |
Da L. Lalouet.
* Pa gousk ar c’han en neiz, pa zon ar c’hloc’h en tour,
* An heol ’welan a-bell war-nes kuzat en dour,
* Ar blênen vorennet, ar roc’h gwisket e moug,
* Ar c’houmoul o redek ’vel oc’h en em ambroug ;
* Er menez e klevan ar baotred o youc’hal,
* E-giz ar Gelted koz, en amzeriou gwechall ;
* En-dro d’an torgennou, mouez al lern o c’hannat
* O kas ar c’honifed pe war roudou eur c’had.
* Me a zant an avel c’houez an douarou koz
* A ra pep tra gwelloc’h, a lavar d’in en noz :
* « Er-maez eus Breiz-Izel ’vi atao eun estren
* Dilezet, divrôad, hirnezus da viken ! »
# Chetu c’hui ermeas a dreveil

Oberennoù damheñvel pe handelvoù all zo ivez, gwelout Chuec’hvet-a-tregont Cantic. Var an affeil.
| ◄ Jesus-Christ en deus permetet | Chetu c’hui ermeas a dreveil | Deut, Speret-Santel, eus an Eê ► |
* Chetu c’hui emeas a dreveil,
* Pec’heur, chetu c’hui pare ;
* Laquit eves oud an affeil
* En ho pec’het adare.
* D’an ene eo quer mortel
* An distro en he fec’het ;
* Evel da un den o sevel
* An eil assoup er c’hlénved.
* Chelaouit penaos e parlant
* Jesus en e Aviel,
* Hac e velot sclear ha patant
* An affeil a so marvel.
* Emaoc’h dilovreet, emezâ,
* D’an den lovr en doa pareet ;
* Mæs m’ar pec’hit, allas ! bremâ,
* Eus danger ne bareot quet.
* Lavaret a ra deomp ive,
* Pa vezo ur veich chasseet
* An diaoul eveus un ene,
* E tistro var e seizvet.
* Ha m’ar guellont, oc’h e zenti
* Antren enni ur veaich c’hoas,
* E devezo goassoc’h parti
* Eguet ne devoue biscoas.
* Damas, ma na pije pec’het
* Nemet ur veach, diou, pe deir,
* Me am bije da bardonnet,
* Mæs, allas ! eat out re hir.
* Passe da bêvare pec’het,
* Ne pezò mui a bardon ;
* P’ach eus queit-se va dilezet,
* Me tilez, me c’habandon.
* Betec teir guech en doa torret
* E chaden, Doue, da Samson :
* Samson a finis ar bedervet,
* Ha Doue en abandon.
* Lenn a reomp c’hoas er scritur
* Quement-mâ merquet sclerroc’h,
* Penaos pa vez leun ar muzur
* Na graç na pardoun pelloc’h.
* Rac o queza goude sevel,
* Goude pardoun, o pec’hi,
* E contragnit Doue d’ho lezel
* D’en em goll, d’en em zaouni.
* Mar be ho pardoun diveza
* Oc’h eus bet bremâ, pec’heur,
* Ha c’hui adarre da gueza,
* Ah ! malheur, malheur, malheur !
* Ene paour-ta m’ar desirit
* A feiz vad beza salvet,
* Evit mad bremâ livirit :
* Mallos, mallos, d’ar pec’het.
* Ya, va Doue, hed va buez
* Gant ho craç e combatìn ;
* Ha biquen, nan biquen jamæs,
* D’ar pec’het ne zistroìn.
# Chilaouet ma, Jezus (Ar maro)

Oberennoù damheñvel pe handelvoù all zo ivez, gwelout Selaouit, ma Jezuz (Ar Maro).
| ◄ Chilaouet gant spont hag eston Vanitas Vanitatum | Chilaouet ma, Jezus (Ar maro) | Zonjomp, o kristenien (Ar varn gentan) ► |
1. Chilaouet ma Jezus, chilaouet ouz ma feden, Mervel a zo spontus, em maro deut d’am difen.
Diskan. Gwerc’hes Vari, ma Mam leun a drue, En heur euz ma maro douget zikour d’am ine.
2. Pa dei spes ar maro da spontan ma daoulagad, Diskoet d’in, Jezus, bizaj ha kalon eun tad.
3. Pa dei c’houezen ma zal ha ma diou-jod dislivet D’ober heuz d’ar re-al, c’houi, ma Jezus, diredet.
4. Pa n’hellin ken klevet komjou an dud, ma Zalver, Komzet c’houi d’am c’halon gant ho mouez dous ha tener.
5. Vit ar wej divezan pa larin : Jezus, Jezus ! Klevet, me ho supli, ouz ho pugel truezus !
6. Pa gouezo an daerou euz ma lagad o vervel, Beniget-he, Jezus, ma vezint daerou zantel.
7. Pa welfet o rannan ma c’halon hanter vouget, Tomet-hi c’hoaz, Jezus, a garante ’n hoc’h andret.
8. Pa vo ret d’in kuitat ma zraou ha ma zieges, Bezet c’houi, o Jezus, ma mad, ma finvidiges
9. Ha pa zispartio ma c’horf paour euz ma ine, Ma hirvoud divezan a ofran d’ac’h, ma Doue
10. En ho parnediges p’enem gavin, o Jezus ! Deurveet em c’henver bezan ol-drugarezus.
11. Me laka ma maro kenkouls ha ma ol vue Etre daouarn Jezus hag e Vam leun a drue.